Document ID: 32004R1137

KOMISIJAS REGULA (EK) Nr. 1137/2004
(2004. gada 21. jūnijs),
ar kuru groza Regulu (EK) Nr. 43/2003, ar ko paredz sīki izstrādātus noteikumus par to, kā piemērot Padomes Regulas (EK) Nr. 1452/2001, (EK) Nr. 1453/2001 un (EK) Nr. 1454/2001 attiecībā uz atbalstu augkopības produktu vietējai ražošanai Eiropas Savienības attālākajos reģionos
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 28. jūnija Regulu (EK) Nr. 1453/2001, ar ko ievieš īpašus pasākumus Azoru salām un Madeirai attiecībā uz konkrētiem lauksaimniecības produktiem un atceļ Regulu (EEK) Nr. 1600/92 (Poseima) (1), un jo īpaši tās 5. panta 3. punktu,
tā kā:
(1)
Komisijas Regulas (EK) Nr. 43/2003 (2) IV pielikumā noteiktas atbalsta summas un maksimālais apjoms Regulas (EK) Nr. 1453/2001 5. panta 1. punktā paredzēto produktu vietējai tirdzniecībai.
(2)
Ieviešot šo pasākumu 2003. gadā, atklājās, ka maksimālo apjomu izmantošana dažādiem produktiem būtiski atšķiras. Tika konstatēts, ka dažiem produktiem noteiktie apjomi regulāri paliek pilnībā neizmantoti, savukārt pieteikumi saistībā ar citiem produktiem pārsniedz maksimālos apjomus un tādējādi jāpiemēro atbalsta samazinājuma koeficients. Tāpēc būtu pamatoti pārdalīt apjomus starp produktiem, ņemot vērā konstatētās tendences un koriģējot atbalstu dažiem produktiem saskaņā ar uzkrāto pieredzi un reģistrētajiem rezultātiem, lai uzlabotu resursu izmantošanu.
(3)
Attiecīgi jāgroza Regula (EK) Nr. 43/2003.
(4)
Šajā regulā paredzētie pasākumi ir saskaņā ar visu attiecīgo pārvaldības komiteju atzinumu,
IR PIEŅĒMUSI ŠO REGULU.
1. pants
Regulas (EK) Nr. 43/2003 IV pielikuma tekstu aizstāj ar šīs regulas pielikuma tekstu.
2. pants
Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.
To piemēro
a)
apjomiem, kas noteikti jaunā IV pielikuma III ailē - no 2004. gada 1. janvāra;
b)
atbalsta summām, kas noteiktas jaunā IV pielikuma IV un V ailē - līgumos, kas noslēgti pēc tās spēkā stāšanās dienas.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 21. jūnijā

Labels: 3
17
19
6